EkBass/fiwiki-20250220-pages-articles huggingface dataset:
Suurlähettiläät

Suurlähettiläät on suomalainen pop-yhtye, joka tunnetaan soul-tyylisestä musiikistaan. Yhtye tuli suosituksi debyyttialbumillaan Omituisten otusten kerho vuonna 1991. Yhtyeen tunnetuimpia lauluja ovat ”Kuka pysäyttäisi kellot?”, ”Kun tänään lähden”, ”Elokuun 11.”, ”Pitääxunaina?”, ”Maailman laidalla” ja ”Mitä miehen tulee olla?”. ==Historia== Neljän albumin jälkeen vuonna 1996 yhtye päätti pitää taukoa, ja samana vuonna julkaistiin kokoelmalevy nimeltä Kokoelmalevy. Yhtye teki uuden levyn Valgrid vuonna 2000 laulaja Jussu Pöyhösen kahden sooloalbumin jälkeen. 2000-luvulla on lisäksi julkaistu albumit Mitä miehen tulee olla? (2003), Parhaat palat 1991–2004 (2004) ja Tyhjä taulu (2008). Pääosan yhtyeen tuotannosta sävelsivät ja sanoittivat Pöyhönen ja Kari Hurri, yhdessä ja erikseen. Lauluja kirjoitti myös Jay Havanna, ja muutaman varhaisen sanoituksen teki Mika Hannula. Lokakuun alussa 2011 yhtye ilmoitti lopettavansa, mutta soitti vielä loppuvuodelle varatut keikat, viimeisen Presidentti Night Clubissa 9. joulukuuta 2011. Suurlähettiläät vieraili vuonna 2017 Posse-viihdeohjelmassa. Tammikuussa 2018 yhtye ilmoitti paluustaan ja keikkailee satunnaisesti. ==Jäsenet== *Jussu Pöyhönen – laulu, kitara *Kari Hurri – alttosaksofoni, ohjelmointi *Jay Havanna – kitara, taustalaulu (1993–) *Anssi "Andy" Saarnilehto – basso *Mikko Mäki – rummut *Kaappo Karvala – koskettimet *Pekka Vaaherkumpu – trumpetti, flyygelitorvi *Petri ”Spete” Viitala – tenorisaksofoni Keikkakokoonpanossa ovat myös: *Hanna Silander – taustalaulu *Lotta Svartsjö – taustalaulu *Kimmo Taivalantti – perkussiot Heidän lisäkseen yhtyeessä ovat soittaneet/esiintyneet: *Hannu Korkeamäki – kitara (1991–1993) *Ona Kamu – taustalaulu *Zoe Burtsow – taustalaulu *Toni Nuotio – taustalaulu ==Albumit== * * * * * * * === Kokoelma-albumit === * * * * == Palkinnot ja saavutukset == === Platinalevyt === * Kokoelmalevy === Kultalevyt === * Omituisten otusten kerho * Lämmittäkää vettä ja tuokaa pyyhkeitä * No niin * Pientä puhetta === Palkinto === * Vuoden tulokas -Emma 1992 ==Lähteet== == Aiheesta muualla == * Suurlähettiläiden viralliset kotisivut * Suurlähettiläät Ylen Elävässä arkistossa * Jussu Pöyhösen viralliset kotisivut Luokka:Suomalaiset popyhtyeet Luokka:Emma-palkinnon saajat
Joaquín Turina

Joaquín Turina (9. joulukuuta 1882 – 14. tammikuuta 1949) oli espanjalainen säveltäjä. Turina syntyi Sevillassa ja opiskeli Sevillan lisäksi Madridissa. Vuosina 1905–1914 hän opiskeli Pariisissa sävellystä Vincent d'Indyn johdolla. Palattuaan Madridiin vuonna 1914 Turina alkoi toimia säveltäjänä, opettajana ja kriitikkona. Vuodesta 1931 lähtien hän oli konservatoriossa sävellyksen professorina. Turina sävelsi muun muassa oopperoita. Luokka:Espanjalaiset säveltäjät Luokka:Vuonna 1882 syntyneet Luokka:Vuonna 1949 kuolleet
Mastonet

Mastonet on Lahden kaupungin tukema avoin langaton verkko, jonka ylläpidosta vastaa Lahden ammattikorkeakoulu. Se on Suomen toiseksi suurin avoin langaton verkko Oulun kaupungin tarjoaman panOulun jälkeen. Mastonet alkaa vähitellen korvautua Lahti Free Wi-Fi:llä. Mastonet-verkon nimi muutetaan LahtiFreeWifi- nimiseksi. Tarkoituksena on uusia tukiasemia ja keskittyä ydinkeskustan kattamiseen. Samalla poistetaan käytöstä vanhentuneita tukiasemalaitteita. Ylläpidosta vastaa jatkossakin Lahden ammattikorkeakoulu. http://www.ess.fi/uutiset/kotimaa/art2336998 ==Juhlahanke olemassa olevin resurssein== Verkon muodostaminen aloitettiin vuonna 2005 Lahden kaupungin juhlavuonna Lahden stadionille Salpausselän kisavieraita varten rakennetulla verkolla. Myöhemmin samaan kokonaisuuteen liitettiin kaupungin peruskoulut. Kolmannessa vaiheessa siihen yhdistettiin myös kaupunkikonserniin kuuluvan Lahti Energian tytäryhtiö Suomen 4G:n kaupallinen verkko, minkä jälkeen verkkoa on laajennettu kaupungin julkisuuskuvan kannalta Lahden stadionin tapaan myös muihin merkittäviin kohteisiin, kuten Sibeliustaloon. Osana nykyistä käytäntöä verkko on myös Lahden kaupunginkirjasto-maakuntakirjastossa sekä sivukirjastoissa. Tukiasemien peruskoulusijainneista johtuen, on verkko myös ohikulkijoiden tavoitettavissa keskustan ulkopuolella. Valtatien 12 eteläpuolella Mastonet alkaa vaikuttaa Rakuunakadun kohdalla Metsäkankaalla Tampereelta Lahteen päin ajavilla ja vaikutusalue päättyy Metsäkankaan itäisimmissä liikennevaloissa. Lahdesta Tampereelle liikkuville Mastonet on tavoitettavin Mytäjäisten risteyksestä länteen sijaitsevan Salpausselän koulun alueella. ==Projektin jälkeen== 2007 syksyllä käytiin julkinen keskustelu Mastonetin tulevaisuudesta. Vaihtoehtona oli sen ylläpitäminen projektin jälkeenkin tai alasajo. Keskustelun tuloksena Mastonet päätettiin säilyttää. Mastonetin projektipäällikkö siirtyi seuraavaan projektiin. Mastonetin ylläpidosta vastasi jonkin aikaa Lahti Energia, kunnes yhtiö irtisanoi ylläpitosopimuksen vuoden 2008 lopussa. ==Verkon uudistaminen== Lahden tiede- ja yrityspuiston aloitteesta Mastonet-verkon ylläpito päätettiin siirtää Lahden ammattikorkeakoululle vuoden 2009 alusta lähtien ja samalla sovittiin verkon kehittämisestä ja vaiheittaisesta uudistamisesta. Jatkossa verkon kehittämisessä painotetaan HotSpot-ajattelua ja verkon toimintaa parannetaan satamassa, linja-autoasemalla, rautatieasemalla, torilla sekä urheilukeskuksessa. ==Tukiasemien määrä== Vuonna 2005 verkolla oli noin 50 tukiasemaa noin 5 kilometrin säteellä keskustasta. Huhtikuuhun 2007 mennessä asemien määrä oli kasvanut runsaaseen 80 tukiasemaan. Vuoden 2010 alussa verkon tukiasemien määrä nousi yli sadan tukiaseman. Tukiasemien sijainnit löytyvät kartta.lahti.fi -osoitteesta sekä www-sivuilta www.mastonet.net. == Katso myös == * Langattomat verkot Suomessa == Lähteet == == Aiheesta muualla == * Mastonet-verkon Internet-sivut * Mastonetin tukiasemakartta Luokka:Suomen avoimet langattomat verkot
Kantalahden piiri

Kantalahden piiri () on hallintopiiri Murmanskin alueella Venäjällä, Vienanmeren Kantalahden perukassa ja välittömästi Suomen itärajan takana. Piirin hallintokeskus on Kantalahden kaupunki. Kantalahden piiri sai nykyisen nimensä ja statuksensa ("Муниципальный район") uudelleen vuonna 2007, sitä ennen se oli kaupunkipiirikunta ("Городской округ с подведомственной территорией"). ==Hallinnollinen jako== Piirissä on kaksi kaupunkikuntaa (городское поселение) ja kaksi maalaiskuntaa (сельское поселение). ===Kantalahden kaupunkikunta=== *Kantalahden kaupunki *Luvenga (Лувеньга) *Kolvitsa (Колвица) *Fedosejevka (Федосеевка) *Niva (Нивский, Nivski) *Beloje More (Белое Море) *Pinjärven asema (Пинозеро, Pinozero) *Prolivyn asema (Проливы) *Rutšin asema (Ручьи, Rutšji) ===Zelenoborskin kaupunkikunta === Yhteensä 8686 asukasta (2005?), jotka jakautuivat alla kuvatun mukaisesti. Huomaa, että uudemman, vuoden 2010 väestönlaskennan mukaan kaupunkikunnan väkiluku oli pienentynyt jo 7215:een. *Zelenoborski (Зеленоборский), suom. myös Ruhtinanlahti, kaupunkityyppinen taajama, 7800 as. (sis. Knjažaja Guban kylän) * Knjažaja Guba (Княжая Губа), kylä, huom. Knjažaja suom. Knäžöi tai Knäžöi, mutta Knäsöi on eri kylä kuin Knjažaja Guba; molemmat Zelenoborskin taajamaa *Kouta (Ковда, Kovda), kylä - 22 as. *Pajakanta (н.п. Пояконда, Pojakonda) - 133 as. *Lesozavodski (н.п. Лесозаводский) - 661 as. *Koudan asema - 68 as. *Žemtšužnajan asema (Жемчужная) - 2 as. ===Zaretšenskin maalaiskunta=== *Zaretšensk (Зареченск) *Kananen (Koutajärvenpää), (Ковдозеро, Kovdozero) *Njamozeron asema (Нямозеро) ===Alakurtin maalaiskunta=== *Alakurtti (Алакуртти) *Kairala (Кайралы, Kairaly) *Kuolajärvi (Куолоярви), entinen Sallan kirkonkylä *Priozernyi (Приозерный) ==Historiaa== Karjalan autonomiseen sosialistiseen neuvostotasavaltaan kuuluneet Kantalahden ja Koudan kunnat lakkautettiin ja niistä muodostettiin Kantalahden piiri vuonna 1927. Vuoden 1926 väestönlaskennassa piirissä oli 10 249 asukasta, joista karjalaisia oli 1 370 ja suomalaisia 102. Kantalahden kaupungissa oli tuolloin 6 610 asukasta. Vuonna 1938 piiri liitettiin Murmanskin aluetta edeltäneeseen Murmanskin aluepiiriin. ==Lähteet== ==Aiheesta muualla== *Муниципальный район Кандалакшский район Piiri Murmanskin aluehallinnon sivulla (mm. kartta) *Официальный сайт администрации муниципального образования Кандалакшский район Kantalahden piirin kunnallishallinnon sivut *Kandalaksha.org - Informatsionnyi portal Kantalahden ja piirin informaatiosivusto * Luokka:Karjalan tasavallan entiset piirit
Nälkämaan laulu

Nälkämaan laulu eli Kainuun marssi ("Kuulkaa korpeimme kuiskintaa...") on vuodelta 1911 peräisin oleva Ilmari Kiannon runo, jonka sävelsi lauluksi Oskar Merikanto. "Nälkämaan laulu" on kainuulaisten maakuntalaulu, joka sanoituksellaan pyrkii kuvaamaan Kainuun luonnonkauneutta sekä kainuulaisten sisukkuutta, ahkeruutta ja isänmaanrakkautta. "Nälkämaan laulu" on Suomen eniten laulettuja maakuntalauluja. Kajaanin maanviljelysseura tilasi laulun sen tekijöiltä seuran omaksi lauluksi. Alkuperäinen teksti oli pidempi kuin nykyisin tunnettu; maanviljelysseuran sihteeri Hugo Linna piti tekstiä liian pitkänä, joten hän muokkasi sen yhdessä säveltäjän kanssa sittemmin tunnettuun muotoonsa."Nälkämaan Laulu" ja sana Rapparit, Helsingin Sanomat, 20.04.1929, nro 106, s. 15, Kansalliskirjaston digitaaliset aineistot Laulun alkuperäisiä sanoja myös muutettiin, koska kirkosta eronneen Kiannon alkuperäistä versiota pidettiin paheksuttavana ja ateistisena: esimerkiksi alkuperäinen "Nosta rintaasi uskonto uus" muutettiin muotoon "Nosta jo rintaasi maausko uus". Vuonna 2005 Ilmari Kiannon tytär Raija-Liisa Kianto käänsi ja sovitti "Nälkämaan laulun" ruotsin kielelle nimellä "Hungerlandets sång". == Käyttö muuna kuin maakuntalauluna == "Nälkämaan laulu" oli Mikko Niskasen ohjaaman elokuvan Kahdeksan surmanluotia tunnusmusiikkina. Laulu kuullaan myös Diablon "Trail of Kings" -kappaleen introssa. Kainuulainen poliitikko Keijo Korhonen julkaisi vuoden 1994 presidentinvaaleja varten vaalikirjan Meidän on uudesta luotava maa, jonka nimi tulee "Nälkämaan laulun" sanoista. Metsolat- televisiosarjan erään jakson nimi on "...Rastas ja metso täälläkin soi", joka tulee laulun sanoituksesta. Vuonna 2009 DJ Urhon versiota käytettiin Suomen Keskustan vaalikampanjassa. Singlejulkaisu nousi Suomen virallisen singlelistan ensimmäiselle sijalle. Sävellyksestä on tehty useita sovituksia eri soitinkokoonpanoille heavystä urkusovituksiin. == Lähteet == == Aiheesta muualla == * Nälkämaan laulu. Kainuun liitto. Luokka:Oskar Merikannon teokset Luokka:Suomen maakuntalaulut Luokka:Suomalaiset runot Luokka:Kainuu Luokka:1911
Toffee

thumb|250px|Pala venäläistä toffeeta. Toffee on sokerista ja rasvasta keittämällä valmistettu sitkeänpehmeä makeinen. Toffeeta valmistetaan sokerista ja eläinrasvasta, kuten voista tai kermasta, sekä kasvirasvasta. Muita valmistusaineita voivat olla maitojauhe, maitotiiviste, pähkinä, emulgaattori, hydrokolloidi, antioksidantit, väriaineet ja makuaineet. Valmistusaineet sekoitetaan ja kuumennetaan korkeaan lämpötilaan. Sitten massa viilennetään lasimaiseksi ja pilkotaan haluttuun muotoon. Toffee voi olla sitkeää tai haurasta, ja se pehmenee suussa kun sitä imetään tai purraan. Toffee säilyy vähintään kuusi kuukautta. ==Katso myös== * Kinuski * Fudge == Lähteet == == Aiheesta muualla == Luokka:Makeiset
Merja Hirvisaari

Merja Hirvisaari on suomalainen viestintäalan yrittäjä, pienkustantaja, journalisti ja kirjailija.MTV3 luettu 3.12.2007 Hän on valmistunut HSO- sihteeriksi Helsingin Sihteeriopistosta 1983 ja opiskellut sen jälkeen Tampereen yliopiston täydennyskoulutuksessa sisällöntuotantoa. Hirvisaari toimi yli 10 vuoden ajan MTV3 Mediassa naisille suunnattujen kaupallisten verkkopalveluiden tuottajana. Sen jälkeen hän toimi markkinointiviestinnän yksityisyrittäjänä, ja vuodesta 2015 alkaen hän on toiminut mm. Keski-Häme -lehden uutistuottajana, josta tehtävästä hän jäi eläkkeelle 1.4.2024. Omissa kirjoissaan Merja Hirvisaari on perehtynyt erilaisiin tapoihin löytää sisäinen tasapaino ja ymmärrys itseä kohtaan. Ensimmäinen kirja teki sen astrologian keinoin, toinen käsitteli unia, ja kolmannessa Hirvisaari herätteli jumalattaria. Hän on myös laatinut kirjojensa aiheita käsitteleviä artikkeleita ja horoskooppeja suomalaisiin aikakauslehtiin ja tuottanut niiden ympärille lahjatuotteita sekä harjoittanut sublimaatio- ja kuvalaboratoriotuotteiden maahantuontia sekä valokuvista tehtyjen lahjatuotteiden verkkokauppaa. Pienkustantajana Merja Hirvisaari on julkaissut omia kirjojaan ja toiminut myös muutamien muiden kirjailijoiden teosten julkaisijana, kustannustoimittajana, taittajana, graafikkona ja kuvittajana. Merja Hirvisaaren puoliso on entinen kansanedustaja James Hirvisaari.James ja Merja Hirvisaari ==Teokset== * Kuka on se oikea? Rakkauden tähtimerkit, Helmi, 2004 * Unien kirja, Helmi, 2005 * Sisäinen jumalatar, Helmi, 2007 * Ihanan naisen kalenteri, Helmi 2006, 2007 ja 2009 Kustannustoimittajana: * Juhani Senne: Tarja Senne, Toinen jalka taivaassa, Tuotesuunnittelu 2014 * Juhani Senne: Vesilintu ja ikuinen rakkaus, Tuotesuunnittelu 2015 * Juhani Senne: Runolintu – Runoja rakkaudesta elämän ikuisuudessa, Tuotesuunnittelu 2017 * Pauli Riihilahti: Oveen koputettiin yöllä – Juutalaispakolaiset kotikylässäni 1941–1944, Pauli Riihilahti 2020 Kustantajana: * Asta Granat- Tapaila: Näytelmäkappaleit Jokivarrell ja vähäm muuallain – Kesäteatterinäytelmiä Lammin murteella (Merja Hirvisaari, 2021) * James Hirvisaari: Sataprosenttinen vanhurskaus – Mauri Vikstenin pelastusoppi, dogmatiikan tutkielma (Merja Hirvisaari, 2021) ==Lähteet== *Tammi ==Aiheesta muualla== *Helmi *Studio55 Luokka:Suomalaiset kirjailijat Luokka:Suomalaiset astrologit Luokka:Syntymävuosi puuttuu Luokka:Elävät henkilöt
Prosessikirjoittaminen

Prosessikirjoittaminen tarkoittaa kirjoittamisen tarkastelua tekemisen – prosessin – eikä niinkään lopputuloksen näkökulmasta. Ero syntyy siitä, että tavallisesti kirjoittamista arvioidaan ja muutenkin tarkastellaan nimenomaan konkreettisen lopputuloksen eli syntyneen tekstin perusteella. Prosessikirjoittaminen on kirjoittamisen opetus- ja tukimenetelmä, jota sovelletaan muun muassa eri koulutusmuodoissa alakoulusta ammatilliseen ja korkeakoulutukseen asti. Sen tarkoituksena on, että teksti kehittyy kirjoittamisen aikana vaiheittain ja kirjoittaja hyödyntää palautetta, jonka antaminen ja käsitteleminen otetaan aktiivisesti huomioon kirjoittamisen järjestelyissä. Väljästi tulkiten myös tieteellistä seminaarityöskentelyä voidaan pitää prosessikirjoittamisen periaatteiden sovelluksena. Prosessikirjoittamisen on todettu auttavan hyvin eritasoisia kirjoittajia antamalla välitavoitteita ja palautetta. Myös lahjakkaat, voimakkaasti itsekriittiset kirjoittajat hyötyvät lähestymistavasta oppiessaan, ettei viimeisteltyyn lopputulokseen tarvitse päästä heti. Vaikka prosessikirjoittaminen ei olekaan sidoksissa käytettyyn tekniikkaan, tekstinkäsittelyn ja muiden tietokoneavusteisten kirjoittamiseen liittyvien välineiden, kuten sähköisten sanakirjojen ja käsitekarttaohjelmistojen hyödyntäminen on yleistä nykyaikaisessa prosessikirjoittamisessa. == Kirjallisuutta == * * * == Aiheesta muualla == * Prosessikirjoittamisesta ja kirjoitusprosessista. Jyväskylän yliopiston kielikeskus. * Hokkanen, Sari: ”Marginaalissa? Kommentti akateemisen elämän rakentajana”. Teoksessa Vapaasti luettavissa * Luokka:Kirjoittaminen Luokka:Opetusmenetelmät
Napalävistys

Napalävistys on navan ylä- tai alapuolen kielekkeeseen tehtävä lävistys. Tavallisimmin napa lävistetään sen yläosassa olevasta ihokielekkeestä, mutta lävistys navan ala- tai sivuosissa on myös mahdollinen. Varsinaista napaa ei voi lävistää, ellei se ole erittäin ulkoneva. Napalävistyksen paranemisaika on noin 3-12 kuukautta, joka on keskimäärin pitempi aika kuin muissa lävistyksissä. Napalävistyksillä on myös joskus taipumus kasvaa ulos ihosta. == Napakoru == Napakoru on lävistyskoru, jonka tapin toisessa tai molemmissa päissä sijaitsee kierteellä kiinnitettävä pallo tai muu koriste. Korun pituus vaihtelee välillä 8–12 millimetriä, ja yleisin paksuus on 1,6 millimetriä. Napakorujen valikoima on nykyään suuri, ja niissä voi olla erilaisia roikkuvia koristeita, korukiviä tai ketjuja. Napalävistyksessä voi käyttää myös renkaita, "hevosenkenkiä" tai kaarevia koristeita (curved barbell) eli ns. banaaneja. Napakorun lävistysmateriaalina, ensikoruna, voidaan käyttää EU:n nikkelidirektiivin mukaista materiaalia. Sen mukaan nikkeliä saa vapautua tuotteesta enintään 0,2 mikrogrammaa neliösenttiä kohti viikossa. Käyttökoruna nikkelin vapautumisen enimmäismäärä on 0,5 mikrogrammaa neliösenttiä kohti viikossa. Napalävistys voi tulehtua, jos sitä ei hoida hyvin. Lävistystä hoidetaan vain pelkällä juoksevalla vedellä tai ärtyneenä/tulehtuneena suolavedellä 1-2 kertaa vuorokaudessa. Suolavettä saa maksimissaan käyttää kaksi viikkoa, jotta vältettäisiin liiallista kuivumista, joka lisää korun uloskasvuriskiä. Suolavettä saa apteekista muutamalla eurolla, eikä sitä suositella tehtävän itse, koska ainesosia on vaikea mitata. Väärin tehty suolaliuos on enemmän haitaksi kuin hyödyksi. ==Aiheesta muualla== * http://www.finlex.fi/fi/laki/alkup/2005/20050494 Luokka:Lävistykset Luokka:1990-luvun muoti
Sola Gratia

Sola Gratia on vuonna 1990 Vantaalla perustettu jazzahtavaa spirituaalimusiikkia esittävä gospel-yhtye. == Jäsenet == * Eriikka Hänninen, laulu * Janet Nordman, huilu, taustalaulu * James Hirvisaari, kitarat, koskettimet * Matti Paatelma, koskettimet (1992-1998) * Timo Räsänen, basso * O'Paque, rummut * Markku Hänninen, percussion * Timo Stjernberg, miksaus == Diskografia == * Paradigman muutos (1998) : 01. Meri : 02. Musta joki : 03. Muutos : 04. Taivas rakastaa : 05. Te amo Jesús : 06. Uusi käsky : 07. Kosketus : 08. Autiomaa : 09. Punainen taivas : 10. Korppiparvi : 11. Hiekkarannalla : 12. Vapahtajain * Taivaan valtakuntaan (2004) : 01. Taivaan valtakuntaan : 02. Kuulkaa, tulkaa : 03. Freedom : 04. Jalkakäytävä : 05. Salaisuus : 06. Stop! : 07. Lovely feeling : 08. Meri : 09. Uusi käsky : 10. Oh, how i love you : 11. Lousy day : 12. Taivas == Aiheesta muualla == * Sola Gratian kotisivut Luokka:Suomalaiset kristilliset yhtyeet
Ajaccio

Ajaccio () on Ranskaan kuuluvan Korsikan saaren eteläosasta muodostuvan Corse- du-Sudin departementin pääkaupunki. == Historia == Nykyisen Ajaccion kaupungin perustivat genovalaiset vuonna 1492. Napoleon I oli kotoisin AjacciostaNapoleon-viikot Ajacciossa, Semaine-napoleinienne.com , viitattu 5.5.2012 , ja se pysyi hänelle hyvin tärkeänä koko hänen elämänsä ajan. 1900-luvulla kaupunki oli suosittu yläluokan talvikohde. == Väkiluvun kehitys == Ajaccion kunnan väkiluku ImageSize = width:350 height:200 PlotArea = left:50 right:20 top:25 bottom:30 TimeAxis = orientation:vertical AlignBars = late Colors = id:linegrey2 value:gray(0.9) id:linegrey value:gray(0.7) id:cobar value:rgb(0.2,0.7,0.8) id:cobar2 value:rgb(0.6,0.9,0.6) DateFormat = yyyy Period = from:0 till:72000 ScaleMajor = unit:year increment:10000 start:0 gridcolor:linegrey PlotData = color:cobar width:19 align:left bar:1968 from:0 till:43438 bar:1975 from:0 till:49065 bar:1982 from:0 till:54089 bar:1990 from:0 till:58949 bar:1999 from:0 till:52851 bar:2008 from:0 till:65153 PlotData= textcolor:black fontsize:S bar:1968 at: 43438 text: 43438 shift:(-17,5) bar:1975 at: 49065 text: 49065 shift:(-17,5) bar:1982 at: 54089 text: 54089 shift:(-17,5) bar:1990 at: 58949 text: 58949 shift:(-17,5) bar:1999 at: 52851 text: 52851 shift:(-17,5) bar:2008 at: 65153 text: 65153 shift:(-17,5) Lähde:INSEEChiffres clés - Évolution et structure de la population == Kulttuuri == Ajaccion Fesch-museossa on Louvren jälkeen maailman laajin italialaisen taiteen kokoelmaYle, uutiset viitattu 5.5.2012 == Urheilu == * AC Ajaccio, vuonna 1910 perustettu jalkapalloseura. == Tunnettuja ajacciolaisia == * Napoléon Bonaparte (1769–1821), Ranskan keisarina Napoleon I vuosina 1804–1815, sekä hänen perheensä. * Ornanon kreivi Philippe Antoine (1784–1863), Napoleonin serkku, Ranskan marsalkka * François Coty (1874–1934), hajuvesitehtailija * Tino Rossi (1907–1983) laulaja * Alizée Jacotey (s. 1984) laulaja * Salim Sdiri (s. 1978) pituushyppääjä. == Lähteet == == Aiheesta muualla == Luokka:Corse-du-Sud Luokka:Ranskan kaupungit
Geoffrey Hughes

Geoffrey Hughes (2. helmikuuta 1944 Wallasey, Cheshire, Yhdistynyt kuningaskunta – 27. heinäkuuta 2012 Wightsaari) oli englantilainen näyttelijä, joka näytteli useissa televisiosarjoissa. Hänen tunnettuja roolejaan olivat muun muassa Pokka pitää -televisiosarjan laiska nahjus Onslow, liikemies Vernon Scripps sarjassa Sydämen asialla sekä Eddie Yeats sarjassa Coronation Street. ==Nuoruus== Hughes syntyi Wallaseyssa, Cheshiressä vuonna 1944. Hän kävi koulua Abbotsford Roadissa Liverpoolissa. Hughes työskenteli ensin automyyjänä, mutta samoihin aikoihin hän esiintyi toisinaan Merseyside Unityn teatterissa ja päätti myöhemmin ryhtyä ammattinäyttelijäksi. ==Ura== Hughes aloitti uransa repertoaarissa Victoria Theatressa. Hänen ensimmäinen West End- roolinsa oli Maggie May -musikaalissa vuonna 1964, ja vuonna 1966 hän teki ensiesiintymisensä televisiossa komediasarjassa The Likely Lads. Vuonna 1968 Hughes toimi Paul McCartneyn ääninäyttelijänä animaatioelokuvassa Keltainen sukellusvene. Hughes tuli tunnetuksi aloitettuaan Eddie Yeatsin roolissa saippuasarjassa Coronation Street vuonna 1974. Hän oli esiintynyt sarjassa aiemminkin pienessä roolissa vuonna 1967. Hughesin hahmo Eddie oli pikkurikollinen, joka yritti jatkuvasti rikastua erilaisten juonien avulla. Hughes jätti sarjan vuonna 1983, mutta vieraili sarjassa neljä vuotta myöhemmin. Vuonna 1990 Hughes aloitti toisessa tunnetussa roolissaan, Pokka pitää -komediasarjan Onslowina. Hughes oli mukana sarjassa sen loppuun asti, ja palasi rooliin vielä kahdessa sarjan tapahtumia läpikäyvässä kokoelmajaksossa vuosina 1997 ja 2008. Vuosina 2001–2005 sekä yhdessä jaksossa vuonna 2007 Hughes esitti Vernon Scrippsiä sarjassa Sydämen asialla, ja vuosina 1998–2008 Twiggyä komediasarjassa Sohvanvaltaajat. Hughesin Coronation Street -roolihahmon tavoin myös Vernon ja Twiggy olivat pikkurikollisia jotka yrittivät rikastua älyttömien juonien avulla. Hughes esiintyi muutamassa Skins – liekeissä -sarjan jaksossa vuonna 2009. Hän jäi eläkkeelle sairautensa uusiuduttua vuonna 2010. ==Yksityiselämä== Hughes asui Wightsaarella vaimonsa Suen kanssa. Hän kuoli kotonaan 68-vuotiaana 27. heinäkuuta 2012 sairastettuaan pitkään eturauhassyöpää. Sairauden luultiin jo hellittäneen, mutta syöpä uusiutui vuonna 2010.Pokka pitää -ohjelman näyttelijä Geoffrey Hughes on kuollut, Helsingin Sanomat, 29.7.2012 Agenttinsa mukaan Hughes kuoli nukkuessaan. == Lähteet == == Aiheesta muualla == * Luokka:Englantilaiset näyttelijät Luokka:Englantilaiset teatterinäyttelijät Luokka:Vuonna 1944 syntyneet Luokka:Vuonna 2012 kuolleet
Henrik Lundqvist

Henrik Lundqvist (s. 2. maaliskuuta 1982 Åre, Ruotsi) on ruotsalainen uransa päättänyt jääkiekkomaalivahti. Hän pelasi New York Rangersissa, kaudesta alkaen loppuun saakka, kunnes syyskuussa 2020 Rangers osti ulos viimeisen vuoden Lundqvistin sopimuksesta.https://www.sportsnet.ca/nhl/article/rangers- officially-buy-final-year-henrik-lundqvists-contract/ Lundqvist oli perhostyylin maalivahti. Rangers varasi Lundqvistin NHL:ään vuoden 2000 varaustilaisuuden seitsemännellä kierroksella varausnumerolla 205. Varauksen jälkeen hän pelasi vielä viisi vuotta Frölundassa Ruotsin liigassa. Kaudeksi 2005–2006 hän siirtyi Pohjois-Amerikkaan ja nousi heti avauskaudellaan Rangersin ykkösvahdiksi. Kaudella 2011–2012 Lundqvist sai NHL:n parhaan maalivahdin Vezina Trophy -palkinnon. Hänellä oli runkosarjassa NHL-vuosiensa paras torjuntaprosentti 93 ja päästettyjen maalien keskiarvo 1,97. Lundqvist saavutti olympiakultaa Torinon olympialaisissa 2006 Ruotsin voitettua Suomen finaaliottelussa 3–2. Lundqvist valittiin Sotšin olympialaisten jääkiekkoturnauksen parhaaksi maalivahdiksi vuonna 2014. Ruotsi jäi hopeasijalle hävittyään Kanadalle 3–0. Hän torjui Ruotsin maalilla myös Vancouverin olympialaisissa 2010 ja MM-kisoissa vuosina 2003, 2004, 2008 ja 2019. Lundqvist edusti Ruotsia myös jääkiekon MM-kilpailuissa vuonna 2017, jossa hän torjui Kanadaa vastaan rangaistuslaukauskilpailussa Ruotsin MM- kultaan. Puolivälierätappio 2019 MM-kisoissa Suomea vastaan päätti Lundqvistin uran Ruotsin maajoukkueessa. Lundqvistin 15-vuotinen ura New York Rangersissa päättyi kauden jälkeen.https://www.sportsnet.ca/nhl/article/henrik-lundqvist- bought-rangers-15-seasons/ Hän teki vapaana pelaajana yksivuotisen sopimuksen Washington Capitalsin kanssa lokakuussa 2020. Joulukuussa 2020 Lundqvist ilmoitti joutuvansa jättämään kauden väliin sydänleikkauksen vuoksi. Lundqvist lopetti uransa elokuussa 2021. Henrik Lundqvistin numero 30 jäädytettiin Madison Square Gardeniin 28.1.2022. Lundqvist valittiin jääkiekon kunniagalleriaan Hockey Hall of Fameen kesäkuussa 2023. ==Yksityiselämä== Lundqvistillä on identtinen kaksoisveli Joel Lundqvist. Joel on edustanut NHL:ssä Dallas Starsia, ja Elitserienissä Frölundaa. Lundqvist on NHL 07:n ruotsinkielisen version kannessa. == Lähteet == ==Aiheesta muualla== * * * Luokka:Ruotsalaiset jääkiekkomaalivahdit Luokka:Ruotsalaiset olympiavoittajat Luokka:Jääkiekon maailmanmestarit Luokka:Vezina Trophy -voittajat Luokka:Hockey Hall of Fame Luokka:New York Rangersin varaamat pelaajat Luokka:Vuonna 1982 syntyneet Luokka:Elävät henkilöt Luokka:Seulonnan keskeiset artikkelit
The System Has Failed

The System Has Failed on yhdysvaltalaisen thrash metal -yhtye Megadethin kymmenes studioalbumi. Albumin tuottivat yhtyeen laulaja ja kitaristi Dave Mustaine ja tuottaja Jeff Balding, ja se julkaistiin 14. syyskuuta 2004 Sanctuary Records -levymerkillä. Albumi oli alun perin tarkoitettu julkaistavaksi Mustainen sooloalbumina, mutta albumin Euroopassa julkaisseen EMI:n ja yhtyeen välisen levytyssopimuksen johdosta se julkaistiin Megadethin albumina. The System Has Failed oli Megadethin uran ensimmäinen levytys yhtyeen paluun jälkeen, sillä yhtye oli hajonnut vuonna 2002 Dave Mustainen vasemman käden hermovaurion vuoksi. Albumi oli myös Megadethin ensimmäinen julkaisu, jonka levyttämiseen yhtyeen alkuperäinen basisti David Ellefson ei osallistunut. Dave Mustainen ohella albumilla vaikutti ryhmä sessiomuusikkoja: basistina Jimmy Lee Sloas, rumpalina Vinnie Colaiuta ja kitaristina Megadethissa jo 1980-luvulla soittanut Chris Poland, jolle The System Has Failed oli ensimmäinen levytys Megadethissa sitten vuoden 1986 studioalbumin Peace Sells... But Who's Buying?. Yhdysvalloissa The System Has Failed sijoittui Billboardin Billboard 200 -albumilistan 18. sijalle, ja Suomessa se oli korkeimmillaan albumilistan 12. sijalla. Albumilta julkaistiin kolme singleä: “Die Dead Enough“, “Of Mice And Men“ ja “The Scorpion“. Kappaleista “Die Dead Enough“ ja “Of Mice And Men“ julkaistiin myös musiikkivideot, ja ne nousivat Yhdysvalloissa myös Billboardin Hot Mainstream Rock Tracks -singlelistalle: “Die Dead Enough“ oli listan 21., ja “Of Mice And Men“ ylsi listan 39. sijalle. == Kappaleet == == Kokoonpano == * Dave Mustaine – laulu, soolo- & rytmikitara * Chris Poland – soolokitara * Jimmy Sloas – bassokitara * Vinnie Colaiuta – rummut == Arviot == * Allmusic: http://www.allmusic.com/album/the-system-has-failed-mw0000332427 * Imperiumi.net: http://www.imperiumi.net/index.php?act=albums&id;=2485 * The Metal Observer: 9.5/10http://www.metal- observer.com/articles.php?lid=1&id;=7104 * Metal Storm: 8.5/10http://www.metalstorm.net/pub/review.php?review_id=663&page;=&message;_id= * Soundi: Megadeth – The System Has Failed Viitattu 9.12.2022. == Lähteet == == Aiheesta muualla == * The System Has Failed discogs.com -sivustolla * Luokka:Vuoden 2004 albumit Luokka:Megadethin albumit
Spandau Ballet

Spandau Ballet oli marraskuussa 1979 perustettu brittiläinen yhtye, jonka musiikille oli ominaista funkin ja syntetisaattoripopin sekoitus saksofonisooloihin. Yhtyeen perustivat muusikkoveljekset Gary Kemp (kitara) ja Martin Kemp (basso) yhdessä Tony Hadleyn (laulu), Steve Normanin (kitara, saksofoni ja lyömäsoittimet) ja John Keeblen (rummut) kanssa. Spandau Ballet pääsi valtavirtaan, kun se vaihtoi kasakkapuvut suhteellisen normaaleihin asuihin albumille True (1983). Yhtye tuli tunnetuksi Duran Duranin kilpailijana ja esiintyi vuonna 1985 Live Aidissa, kuten Duran Durankin. Spandau Ballet hajosi kuitenkin vuonna 1990. Sen suurimmat hittikappaleet olivat ”True”, ”Gold” ja ”Only When You Leave”. Yhtye teki comebackin vuonna 2009, jonka aikana se teki maailmankiertueen ja julkaisi uuden albumin Once More. Yhtye hajosi toisen kerran vuonna 2019. == Diskografia == === Studioalbumit === * Journeys to Glory (1981) * Diamond (1982) * True (1983) * Parade (1984) * Through the Barricades (1986) * Heart Like a Sky (1989) * Once More (2009) == Aiheesta muualla == Luokka:Brittiläiset popyhtyeet Luokka:Brittiläiset soulyhtyeet Luokka:Brittiläiset synthpop-yhtyeet Luokka:Brittiläiset uuden aallon yhtyeet
Luettelo animaatiosarjoista

Luettelo animaatiosarjoista. == 1960-luku == *Hämähäkkimies (1967–1970) *Jetsonit (1962–1963) *Kiviset ja Soraset (1960–1966) *Rautamies (1966) ==1970-luku== * Linus linjalla (1971–1986) == 1980-luku == *Alvin ja pikkuoravat (1983–1991) *Ankronikka (1987–1990) *Dragonball (1986–1989) *Dragonball Z (1989–1996) *He-Man (1983–1985) *Nalle Puhin uudet seikkailut (1988–1991) *Denver, viimeinen dinosaurus (1988–1989) *Dino, pikku dinosaurus (1989–1990) *She-Ra: Mahdin prinsessa (1985–1987) *Simpsonit (1989–) *Smurffit (1981–1990) *Turtles – mutanttikilpikonnat (1987–1996) == 1990-luku == *Æon Flux (1991–1995) *Akun tehdas (1999–2000) *Angela Anakonda (1999–2002) *Batman (1992–1995) *Beavis ja Butt-head (1993–1997) *Daria (1997–2002) *Digimon Adventure (1999–2000) *Dragonball GT (1996–1997) *Duckman (1994–1997) *Ed, Edd n Eddy (1999–2007) *Free Willy (1994) *Futurama (1998–2003) *Godzilla (1998–2000) *Hämähäkkimies (1994–1998) *Hämähäkkimies (1999–2001) *Johnny Bravo (1997–2004) *Kukkulan kuningas (1997–) *Muumilaakson tarinoita (1990–1992) *Neon Genesis Evangelion (1995–1996) *Nokkapokka (1997–1998) *Paavo Pesusieni (1999–) *Pilipalipilotit (1990–1991) *Pokémon (1997–) *Sabrina (1999–2000) *South Park (1997–) *Tehotytöt (1998–2004) *Teräsmies (1996–2000) *The Tick (1994–1996) *Tosi viilee haamujengi (1997) == 2000-luku == *All Grown Up (2003–2006) *Avatar (2005–2008) *Batman (2004–2008) *Ben 10 (2005–) *Brandy ja Herra Whiskers (2004–2006) *Bratz (2005–2007) *Code Lyoko (2003–2007) *Codename: Kids Next Door (2002–2007) *Drawn Together (2004–) *Duck Dodgers (2003–2005) *Fairly Odd Parents (2001–) *Foster's Home for Imaginary Friends (2004–2009) *G.I. Joe: Sigma 6 (2005–2006) *The Grim Adventures of Billy & Mandy (2001–) *He-Man (2002–2004) *Hämähäkkimies (2003) *Ihmeneloset (2006–2007) *Jackie Chan seikkailee (2000–2005) *Jake Long – amerikkalainen lohikäärme (2005–2007) *Johnny Test (2005–2008) *Justice League (2001–2004) *Justice League Unlimited (2004–2006) *Keisarin uusi koulu (2006–2008) *Kim Possible (2002–2007) *Legion of Super Heroes (2006–) *Lilo ja Stitch (2003–2006) *Lloyd in Space (2001–2004) *Maa aikojen alussa (2007–2008) *Mahdottomat marsilaiset (2001–2002) *Martin Mystery (2003–2006) *Megas XLR (2004–2005) *Mikin klubi (2001–2004) *¡Mucha Lucha! (2002–2005) *My Gym Partner's a Monkey (2005–) *My Life as a Teenage Robot (2003–2007) *Roni Neutroni (2002–2006) *Samurai Jack (2001–2004) *Sonic X (2003–2005) *Spies- tytöt (2001–2007) *Star Wars: Clone Wars (2003–2005) *Stripperella (2003–2004) *Teen Titans (2003–2006) *W.I.T.C.H. (2004–2006) *Winx-klubi (2004–) *Xiaolin Showdown (2003–2006) *X-Men (2000–2003) Animaatiosarjat
Obituary

Obituary on death metal -yhtye Floridasta, Tampasta. Obituary edustaa niin sanottua Florida Death metal -suuntausta ja on monien muiden death metal -yhtyeiden (esimerkiksi Cannibal Corpse, Death) ohella yksi raskaan ja teknisen death metalin kulmakivistä. Yhtye tuli tunnetuksi mm. vokalisti John Tardyn rosoisista vokaaleista. temmonvaihteluista ja erittäin raaoista kitarariffeistä. Obituaryn kolmas pitkäsoitto The End Complete (1992) on edelleen yksi myydyimpiä ja tunnetuimpia death metal -albumeita ja lisäksi yhtyeen debyyttiä Slowly We Rot (1989) pidetään yhtenä death metalin merkkipaaluista. Obituary lopetti toimintansa vuonna 1997, mutta teki paluun uuden kiertueen muodossa vuonna 2003. Vuonna 2005 yhtye julkaisi ensimmäisen studioalbuminsa kahdeksaan vuoteen. Obituaryn jäseniä nähtiin Obituaryn ollessa tauolla muun muassa Andrew W.K.:ssa, Lowbrowssa, Six Feet Underissa sekä Catastrophicissa. Laulaja John Tardy tuli tunnetuksi vokaaleistaan, jotka hän tulkitsi matalaäänisellä murinalaululla. Kitaristit Trevor Peres ja Allen West sekä yhtyeen entinen kitaristi James Murphy soittivat enimmäkseen riffitteleviä, Obituaryn kappaleille ominaisia death metal -melodioita, mikä oli musiikkityylille erikoista 1980-luvun lopussa. Myös heidän soolonsa poikkesivat tyyliltään esimerkiksi Slayer-kitaristien sooloista. ==Kokoonpano== *John Tardy – laulu *Trevor Peres – kitara *Ralph Santolla – kitara (ex-Millenium, ex-Death, ex-Iced Earth, ex-Deicide) *Terry Butler – bassokitara *Donald Tardy – rummut (ex-Andrew W.K.) Entiset jäsenet * James Murphy – kitara (1988–1992, Death, Testament) * Daniel Tucker – bassokitara (1989–1992) * Frank Watkins – bassokitara (1989–1997, 2003–2010) * Allen West – kitara (1984–1989, 1992–1997, 2003–2006, ex-Six Feet Under) ==Diskografia== Studioalbumit * * * * * * * * * * * Livealbumit * EP:t * * * Kokoelmat * * DVD:t * * ==Lähteet== ==Aiheesta muualla== *John ja Donald Tardyn Obituary- kotisivut *Obituaryn sivut Roadrunner Recordsilla Luokka:Yhdysvaltalaiset death metal -yhtyeet
Valeri Vasiljev

Valeri Ivanovitš Vasiljev (, 3. elokuuta 1949 Gorki, Venäjän SFNT, Neuvostoliitto – 19. huhtikuuta 2012) oli neuvostoliittolainen jääkiekkopuolustaja, olympiavoittaja, maailman- ja Euroopan mestari. Vasiljev aloitti pelaamisen Dynamo Moskovassa vuonna 1967. Vuonna 1970 hänet valittiin Neuvostoliiton maajoukkueeseen, jossa hän pelasi vuoteen 1982 saakka. Vasiljev tunnettiin erityisesti voimakkaista taklauksistaan ja laukauksistaan. Suurimmat menestyksensä hän saavutti pelatessaan Vladimir Petrovin johtaman ketjun selustan turvaajana. Vasiljevin Jelena-tytär avioitui jääkiekon olympiavoittaja Aleksei Žamnovin kanssahttp://www.sports- reference.com/olympics/athletes/va/valery-vasilyev-1.html . Vasiljev kuoli pitkällisen sairastelun jälkeen 62-vuotiaana huhtikuussa 2012http://www.yle.fi/urheilu/lajit/jaakiekko/2012/04/punakoneen_legendaarinen_puolustaja_on_kuollut_3418584.html. == Saavutukset == * olympiakultaa Sapporo 1972 ja Innsbruck 1976, hopeaa Lake Placid 1980 * maailmanmestaruus 1970, 1973, 1974, 1975, 1978, 1979, 1981 ja 1982 ** MM-hopeaa 1972 ja 1976 ** MM-pronssia 1977 * Euroopan mestaruus 1970, 1973, 1974, 1975, 1978, 1979, 1981 ja 1982 ** EM-hopeaa 1972 ja 1976 ** EM- pronssia 1977 * MM-kilpailujen paras puolustaja 1973, 1977 ja 1979 * MM- kilpailujen tähdistöön vuosina 1974, 1975, 1977, 1979 ja 1981 * Neuvostoliiton maajoukkueessa 285 ottelua ja niissä 43 maalia * Neuvostoliiton pääsarjan tähdistössä vuosina 1973–1979 ja 1981 * Neuvostoliiton pääsarjassa 619 ottelua ja niissä 71 maalia === Palkintoja === * nimitys IIHF Hall of Fameen vuonna 1998 == Lähteet == * Valery Vasilyev Biography and Olympic Results Olympics at Sports-Reference.com * Profiili === Viitteet === Luokka:Neuvostoliittolaiset jääkiekkoilijat Luokka:Neuvostoliittolaiset olympiavoittajat Luokka:Jääkiekon maailmanmestarit Luokka:Vuonna 1949 syntyneet Luokka:Vuonna 2012 kuolleet
Lars Bystøl

Lars Bystøl (s. 4. joulukuuta 1978 Voss, Norja) on norjalainen entinen mäkihyppääjä, olympiavoittaja ja MM-mitalisti. Bystøl hyppäsi ensimmäiset maailmancupin kisansa kaudella 2001–2002. Hänen paras maailmancupin kokonaiskilpailun sijoituksensa on kymmenes, kaudelta 2004–2005. Ensimmäisen maailmancupin osakilpailuvoittonsa hän saavutti 4. tammikuuta 2006 Keski- Euroopan mäkiviikon Innsbruckin kilpailusta. Urallaan hän on ollut neljä kertaa palkintokorokkeella. Bystølillä on kaksi MM-pronssia joukkuemäen kilpailuista 2003 Val di Fiemmestä ja 2005 Oberstdorfista. Vuonna 2006 Bystøl voitti lentomäen maailmanmestaruuskilpailujen joukkuekultaa Kulmissa. 2006 talviolympialaisissa hän voitti normaalimäessä olympiakultaa ja suurmäessä pronssia. Marraskuussa 2008 Bystølin dopingnäytteessä oli merkkejä kannabiksen käytöstä. Hän sai neljän kuukauden kilpailukiellon. Vuonna 2007 hän jäi kiinni rattijuopumuksesta, ja sai potkut Norjan mäkihyppymaajoukkueesta. Myöhemmin hän kuitenkin palasi maajoukkueeseen, kunnes ilmoitti syyskuussa 2009 lopettavansa uransa. Bystøl asuu Oslossa. Hänen seuransa on Eldar IL. ==Lähteet== * ===Viitteet=== Luokka:Norjalaiset mäkihyppääjät Luokka:Norjalaiset olympiavoittajat Luokka:Dopingrikkomuksesta tuomitut norjalaiset Luokka:Dopingrikkomuksesta tuomitut mäkihyppääjät Luokka:Vuonna 1978 syntyneet Luokka:Elävät henkilöt
Scandinavium

Scandinavium on urheiluhalli Göteborgissa, Ruotsissa. Se avattiin yleisölle vuonna 1971. Halliin mahtuu jääkiekko-otteluissa 12 044 katsojaa, muissa tapahtumissa kuten konserteissa runsaat 14 000\. Scandinavium sijaitsee Göteborgin keskustassa Skånegatanilla. Lähistöllä sijaitsevat muun muassa Ullevin stadion, tiedekeskus Universeum ja Pohjoismaiden suurin huvipuisto Liseberg. Scandinavium on jääkiekkoseura on Ruotsin SHL:ssä pelaavan Frölunda HC:n kotiareena. Scandinaviumissa pidettiin vuoden 1985 Eurovision laulukilpailu. ==Tilastoja== *Katsojaennätys 14 606 syntyi Whitney Houstonin konsertissa 1988. *Vuonna 2003 hallissa kävi yhteensä 636 000 katsojaa. == Galleria == File:Evenemangsstråket, Scandinavium.JPG File:Jean Michel Jarre playing a laser harp 1, 2009-05-12.JPG File:Scandinavium Gbg by night.jpg File:Scandinavium at night.jpg File:Scandinavium2008WFSC.jpg File:ScandinaviumEntrance.jpg ==Aiheesta muualla== *Scandinavium Luokka:Ruotsin jäähallit Luokka:Göteborgin rakennukset ja rakennelmat Luokka:Göteborg
Birger Ruud

Birger Ruud (23. elokuuta 1911 Kongsberg, Norja - 13. kesäkuuta 1998 Kongsberg) oli norjalainen mäkihyppääjä sekä alppihiihtäjä.Sports Reference LLC Ruud oli mäkihypyssä maailman huipulla ennen toista maailmansotaa. Hän voitti 1930-luvulla mäkihypyssä MM-kultaa 1931 Oberhofissa, 1935 Vysoké Tatryssa ja 1937 Chamonix'ssa sekä saavutti hopeaa 1939 Zakopanessa. Olympiakultaa hän voitti mäkihypyssä 1932 Lake Placidissa ja 1936 Garmisch- Partenkirchenissä, missä hän kilpaili mäkihypyn lisäksi myös alppihiihtokilpailussa.Arponen, ym., s. 279–280 Hän voitti alppiyhdistetyn syöksylaskuosuuden ja johti kisaa neljällä sekunnilla ennen pujottelua. Pujottelussa hän kuitenkin laski portin ohi, sai kuuden sekunnin aikasakon ja sijoittui lopputuloksissa neljänneksi. Vuonna 1943, kun Norja oli Saksan miehittämänä, Ruud joutui Grinin keskitysleirille Bærumiin. Hän kilpaili mäkihypyssä vielä 36-vuotiaana 1948 talvikisoissa Sankt Moritzissa ja saavutti hopeaa. Hän hyppäsi urallaan kaksi maailmanennätyshyppyä: 76,5 metriä Oddnæsbakkenissa 1931 ja 92 metriä Planicassa vuonna 1934. Holmenkollenin kisoissa hän voitti mäkihypyn vuonna 1934 ja sai Holmenkollen-mitalin vuonna 1937. Salpausselän Kisoissa hän voitti vuonna 1939. Ruudin oli määrä sytyttää 1994 Lillehammerin olympialaisten olympiatuli, mutta sai sydänoireita juuri ennen tapahtumaa ja joutui luopumaan tehtävästä. == Lähteet == * * === Viitteet === == Aiheesta muualla == *Birger Ruud KOK:n sivuilla Luokka:Norjalaiset olympiavoittajat Luokka:Norjalaiset mäkihyppääjät Luokka:Norjalaiset alppihiihtäjät Luokka:Vuonna 1911 syntyneet Luokka:Vuonna 1998 kuolleet
Kenttäeditori

Kenttäeditori (tai myös taso-, kampanja- tai skenaarioeditori) on tietokoneohjelma, jota käytetään kenttien, tasojen tai kampanjoiden tekemisessä tietokone- tai videopeleille. Joissakin tapauksissa käytetään pelin kehittäjän julkaisemaa virallista työkalua tai peliyhteisön kehittämiä omia työkaluja. Kenttäeditorit voivat olla omia itsenäisiä ohjelmiaan, tai joissain tapauksissa editori voi olla sisäänrakennettuna ominaisuutena itse pelissä (kuten esim. LittleBigPlanet tai Super Mario Maker). Tietokone- ja videopelien kenttien kehittäjiä kutsutaan kenttäsuunnittelijoiksi tai mappereiksi. Editoreita ovat muun muassa: *Aurora toolset *CCEdit *Doom Builder *GtkRadiant *Star Wars Battlefront BFBuilder *Tomb Raider Level Editor *The Elder Scrolls Construction Set *UnrealEd *Valve Hammer Editor *Warcraft III World Editor Luokka:Videopelien muokkausohjelmistot Luokka:Videopelikäsitteet
Hellboy (elokuva)

Hellboy on Mike Mignolan samannimiseen sarjakuvaan perustuva yhdysvaltalainen supersankarielokuva, joka sai ensi-iltansa vuonna 2004. Guillermo del Toron ohjaama elokuva kertoo helvetistä tulleesta olennosta, Hellboystä, joka löytyy vuonna 1944 Skotlannin rannikolta. Ron Perlmanin esittämästä Hellboystä tulee ajan myötä BRPD:n työntekijä, joka taistelee paranormaaleita hirviöitä vastaan. == Näyttelijät == == Vastaanotto == Elokuva on saanut kriitikoilta pääosin positiivisen vastaanoton. Rotten Tomatoes -sivuston mukaan 198 arvostelun perusteella laskettuna kriitikoiden arvosteluista 81 prosenttia oli positiivisia ja Metacritic-sivuston keräämä arvosana elokuvalle on 72, joka perustuu 37 arvosteluun. Turun Sanomien Tapani Maskulan mielestä elokuvan rasitteita ovat liialliset tietokoneella tehdyt erikoistehosteet ja itseään toistava ja kaavamainen juoni, joka venyttää tarinan ylipitkäksi: ”Ennen vanhaan koko aineisto olisi mainiosti saatu mahtumaan runsaan tunnin kestävän B-filmin tiukoiksi rajattuihin mittoihin.” ==Lähteet== == Aiheesta muualla == * * === Arvostelut === * Luokka:Supersankarielokuvat Luokka:Dark Horse Comicsin sarjakuviin perustuvat elokuvat Luokka:Vuoden 2004 yhdysvaltalaiset elokuvat Luokka:Guillermo del Toron ohjaamat elokuvat
Rachel Bilson

Rachel Sarah Bilson (s. 25. elokuuta 1981 Los Angeles, Kalifornia) on yhdysvaltalainen näyttelijä, joka tunnetaan muun muassa roolistaan Summer Robertsina nuortensarjassa O.C.. == Varhainen elämä == Bilson syntyi Los Angelesissa Janice Stangolle ja ohjaaja-käsikirjoittaja Danny Bilsonille. Hänellä on yksi isoveli sekä kaksi nuorempaa sisarpuolta. Bilsonin isä on juutalainen ja äiti amerikanitalialainen. Bilson on suvussaan jo neljännen polven edustaja viihdealalla; hänen isoisänsä Bruce Bilson on tuottaja-ohjaaja hänen isoisoisänsä taas George Bilson, joka työskenteli RKO Picturesilla traileriosaston päällikkönä. Bilson opiskeli ensin Notre Dame High Schoolissa ja sitten Grossmont Collegessa San Diegossa, josta hän lähti yhden vuoden jälkeen aloittaakseen näyttelijänuran isänsä neuvomana."Rachel Bilson: She's the One" The Independent. 31.10.2006 == Ura == Uransa alussa Bilson esiintyi muun muassa Subwayn, Raisin Branin ja Pepto-Bismolin mainoksissa. Ensimmäisen roolinsa näyttelijänä hän sai vuonna 1998 sarjasta It's True. Vuonna 2003 Bilson alkoi saada suurempia rooleja. Hän vieraili muun muassa televisiosarjoissa Buffy, vampyyrintappaja ja Teinitytön kasvatusopas. Suuren läpimurtonsa Bilson teki nuortensarjassa O.C. (2003–2007), jossa hän näytteli yhtä päärooleista. Vuosina 2011–2015 hän esiintyi Sydänmailla -lääkärisarjan pääosassa. == Yksityiselämä == 16-vuotiaana Bilson miltei kuoli jouduttuaan auto-onnettomuuteen. Onnettomuuden seurauksena hän kärsii edelleen migreenikohtauksista ja muistikatkoksista. Bilson seurusteli vastanäyttelijänsä Adam Brodyn kanssa noin kolmen vuoden ajan vuosina 2003–2006. Joulukuussa 2008 Bilson kihlautui näyttelijä Hayden Christensenin kanssa.Orloff, Brian: Rachel Bilson and Hayden Christensen Are Engaged People. 18.2.2009. Kesäkuussa 2010 US Weekly raportoi kihlauksen purkautuneen. Bilson ja Christensen palasivat myöhemmin yhteen ja saivat ensimmäisen lapsensa vuoden 2014 syksyllä. == Filmografia == Elokuvat Vuosi Elokuva Rooli Huom. 2006 The Last Kiss Kim 2008 Jumper Millie Harris 2009 New York, I Love You Molly 2010 Waiting for Forever Emma Twist 2011 Life Happens Laura 2013 The To Do List Amber Klark 2014 American Heist silminnäkijä cameo Televisio Vuosi Sarja Rooli Huom. 1998 It's True Jenna Jakso: "The Rats of Rumfordton" 2003 Teinitytön kasvatusopas Jenny Jakso: "Career Choices" 2003 Buffy, vampyyrintappaja Colleen Jakso: "Dirty Girls" 2003–07 O.C. Summer Roberts Päärooli; 92 jaksoa 2004 70's Show Christy Jakso: "5:15" 2007 Chuck Lou Palone 2 jaksoa 2010–14 Ensisilmäyksellä Cindy 4 jaksoa 2011–15 Sydänmailla tohtori Zoe Hart Päärooli 2012 Gossip Girl itsenään Jakso: "New York, I Love You XOXO" 2016 Drunk History Constance Kopp Jakso: "Siblings" == Lähteet == == Aiheesta muualla == * * Luokka:Yhdysvaltalaiset näyttelijät Luokka:Amerikanitalialaiset Luokka:Vuonna 1981 syntyneet Luokka:Elävät henkilöt Luokka:Seulonnan keskeiset artikkelit
Christopher Wegelius

Harald Christopher Wegelius (s. 13. syyskuuta 1944 Helsinki) on suomalainen asianajaja ja entinen esteratsastaja. Hän toimi Säästöpankkien Keskus-Osake- Pankin eli Skopin johtokunnan jäsenenä vuosina 1977-1984, toimitusjohtajana 1985-1988 ja pääjohtajana 1989-1991\. == Pankkikriisi == Skopin jouduttua Suomen Pankin haltuun 1990-luvun alun pankkikriisin yhteydessä, Wegelius oli vahingonkorvausoikeudenkäynneissä syytettynä uhkarohkeista osakekaupoista, mutta hänet todettiin hovioikeudessa syyttömäksi. Wegelius oli syyttäjän todistajana valtakunnanoikeudessa, jossa kauppa- ja teollisuusministeri Kauko Juhantalo oli syytteessä niin sanotussa koplausjutussa; Juhantalo oli neuvottelussaan Wegeliuksen kanssa ehdottanut omien ja valtion asioiden käsittelyä yhdessä siten, että olisi saanut menettelystä henkilökohtaista etua. Skop-uransa jälkeen Wegelius perusti Kirkkonummelle Eqvinox Oy -nimisen yrityksen alun perin venäläisten urheiluhevosten maahantuontiin, kouluttamiseen ja myyntiin ja sittemmin välitykseen. Eqvinoxilla oli Siuntion Lappersissa kauppatalli Gustafsbäck, joka myytiin vuonna 2001 Noora Pentille ja yrityksen toimenkuva muuttui lakiasiantoimistoksi. == Esteratsastus == Wegelius on Suomen historian menestynein esteratsastaja: Hän voitti urallaan kuusi Suomen mestaruutta ja saavutti useita kansainvälisiä GP-sijoituksia. Wegelius myös edusti Suomea vuoden 1980 Moskovan olympialaisissa ratsunaan Monday Morning. Hän päätti noin 40 vuotta kestäneen aktiivisen kilpailu-uransa vuonna 2001. Vuodesta 1992 lähtien Wegelius on toiminut hevoskauppiaana ja -välittäjänä. == Perhe == Wegelius oli naimisissa englantilaisen Elizabeth Jane Murrayn kanssa 1971–1981. He saivat kaksi lasta. Brittiläinen ammattipyöräilijä Charles Wegelius on Christopher Wegeliuksen poika.Fillari- lehti == Teoksia == * Minä, Chistopher Wegelius : Päiväkirja pimeiden voimien vuosilta (toim. Mauno Saari, Gummerus, 1992) * Hevoskaupan käsikirja (Tietosanoma, 2005) == Lähteet == == Aiheesta muualla == * Arvopaperi-lehden artikkeli Wegeliuksesta: "Korkean riskin sijoituskohde" * Apu-lehden artikkeli Wegeliuksesta: "Hevosen voi helliä piloille" Luokka:Suomalaiset esteratsastajat Luokka:Suomalaiset asianajajat Luokka:Suomalaiset pankinjohtajat Luokka:Vuonna 1944 syntyneet Luokka:Elävät henkilöt
Kalevi Pakarinen

Kalevi Pakarinen (27. marraskuuta 1935 Helsinki - 19. toukokuuta 1999 Helsinki) oli suomalainen nykyaikainen viisiottelija, miekkailija, uimari ja vesipalloilija. Nykyaikaisessa viisiottelussa hän voitti MM-hopeaa ja oli miekkailussa olympiaedustajana Rooman kisoissa 1960 (ollen ainoa TUL:n urheilija kisoissa). Ammatiltaan Pakarinen oli toimittaja toimien muun muassa Päivän Sanomien ja TUL-lehden päätoimittajana sekä Rautatieläinen-lehdessä. == Saavutuksia == === Nykyaikainen viisiottelu === * MM-hopeaa Tukholmassa 1957 joukkuekilpailussa, henkilökohtaisen kilpailun 18. * SM-kultaa 1957 (6. 1955, 7. 1956, 5. 1958, 11. 1959 ja 5. 1961) === Miekkailu === * SM-kultaa kalvan joukkuekilpailussa 1959 * SM-hopeaa 1960, pronssia 1961 henkilökohtaisessa kilpailussa === Uinti === * hallimestaruudet 50 metrin vapaauinnissa ja 4x100 metrin sekauintiviestissä === Vesipallo === * SM-hopeaa ja pronssia (Kuhat) ==Lähteet== Luokka:Suomalaiset miekkailijat Luokka:Suomalaiset nykyaikaiset viisiottelijat Luokka:Suomalaiset uimarit Luokka:Suomalaiset vesipalloilijat Luokka:Vuonna 1935 syntyneet Luokka:Vuonna 1999 kuolleet